**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

 **Λιβαδειά 02 / 09 /2020**

 **Αριθμ. Πρωτ. 17245**

**ΑΠΟΣΠΑΣΜΑ**

# Από το πρακτικό της αριθμ. 26ης /2020ΤΑΚΤΙΚΗΣ ΚΕΚΛΕΙΣΜΕΝΩΝ ΤΩΝ ΘΥΡΩΝ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 207**

**Έγκριση του 1ου Ανακεφαλαιωτικού Πίνακα Εργασιών και 1ου Π.Κ.Τ.Μ.Ν.Ε. του έργου «Επισκευή - συντήρηση σχολικών κτιρίων και αύλειων χώρων Δήμου Λεβαδέων».**

Στη Λιβαδειά σήμερα 24η Αυγούστου 2020 ημέρα Δευτέρα , ώρα 14:00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε κεκλεισμένων των θυρών η Οικονομική Επιτροπή Δήμου Λεβαδέων –βάσει των διατάξεων :

 ι) Του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019.

 ιι) Της παρ. 1 του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

 ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

 ιιιι) Της παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 16015/20-08-2020 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα εννέα (9) εκ των οποίων και δύο (2) αναπληρωματικά ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος 2. Καραμάνης Δημήτριος

3. Δήμου Ιωάννης

4. Καράβα Χρυσοβαλάντου – Βασιλική Αν και είχαν νόμιμα προσκληθεί

 5. Mερτζάνης Κων/νος

6. Καπλάνης Κωνσταντίνος

7. Τόλιας Δημήτριος (αναπ/κό μέλος)

8. Μπράλιος Νικόλαος

9. Τουμαράς Βασίλειος (αναπ/κό μέλος)

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

 Εισηγούμενος το 11ο θέμα της ημερήσιας διάταξης έθεσε υπόψη των μελών το με αριθμ. πρωτ. 14722/28-07-2020 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται :

*Α. ΙΣΤΟΡΙΚΟ ΤΟΥ ΕΡΓΟΥ*

* *Με την υπ’ αριθμό 585/2018 απόφαση του Δημοτικού Συμβουλίου του Δήμου Λεβαδέων ψηφίστηκε και εγκρίθηκε ο Προϋπολογισμός του Δήμου Λεβαδέων έτους 2019 και επικυρώθηκε με την υπ’ αριθμό οικ.26/3163/9.1.2019 απόφαση του Συντονιστή Αποκεντρωμένης Θεσσαλίας – Στερεάς Ελλάδας.*
* *Με την υπ’ αριθμό 5133/23.2.2018 απόφαση έγινε πρόσκληση II για την υποβολή αιτήσεων χρηματοδότησης στο πρόγραμμα «ΦΙΛΟΔΗΜΟΣ II» στον άξονα προτεραιότητας Κοινωνικές και πολιτιστικές υποδομές και δραστηριότητες των δήμων για «Επισκευή, συντήρηση σχολικών κτιρίων & αύλειων χώρων και λοιπές δράσεις» με αριθμό πρωτοκόλλου 5133/23.2.2018.*
* *Με την υπ’ αριθμό 10313/4.4.2018 απόφαση έγινε η 1η Τροποποίηση της πρόσκλησης II του Υπουργείου Εσωτερικών «Επισκευή, συντήρηση σχολικών κτιρίων & αύλειων χώρων και λοιπές δράσεις».*
* *Με την υπ’ αριθμό 14254/24.4.2018 απόφαση έγινε η 2η Τροποποίηση της πρόσκλησης II του Υπουργείου Εσωτερικών «Επισκευή, συντήρηση σχολικών κτιρίων & αύλειων χώρων και λοιπές δράσεις».*
* *Με την υπ’ αριθμό 22432/23.5.2018απόφαση έγινε η 3η Τροποποίηση της πρόσκλησης II του Υπουργείου Εσωτερικών «Επισκευή, συντήρηση σχολικών κτιρίων & αύλειων χώρων και λοιπές δράσεις».*
* *Με το υπ’ αριθμό 12286/23.5.2018 αίτημα του Δήμου Λεβαδέων εντάχθηκε το έργο στο πρόγραμμα «ΦΙΛΟΔΗΜΟΣ II»*
* *Με την υπ’ αριθμό 31760/28.6/2018 απόφαση του Υπουργού Εσωτερικών εντάχθηκε η πράξη του Δήμου Λεβαδέων στο πρόγραμμα «ΦΙΛΟΔΗΜΟΣ II» στο πλαίσιο πρόσκλησης II της πράξης «Επισκευή, συντήρηση σχολικών κτιρίων & αύλειων χώρων Δήμου Λεβαδέων» συνολικού προϋπολογισμού 264.000€ με ΦΠΑ 24% με φορέα υλοποίησης τον Δήμο Λεβαδέων.*
* *Με την υπ’ αριθμό 25/2018 μελέτη προϋπολογισμού 264.000,00€ με ΦΠΑ 24%, συντάχθηκε από την Τεχνική Υπηρεσία του Δήμου Λεβαδέων μαζί με όλα τα τεύχη και σχέδια που την συνοδεύουν.*
* *Με την υπ΄ αριθμό 449/2018 απόφαση του Δημοτικού Συμβουλίου εγκρίθηκε η υπ΄ αριθμό 25/2018 μελέτη της Τεχνικής Υπηρεσίας.*
* *Με την υπ΄ αριθμό 450/2018 απόφαση του Δημοτικού Συμβουλίου λήφθηκε απόφαση τρόπου δημοπράτησης του έργου.*
* *Με την υπ’ αριθμό 372/2018 απόφαση της Οικονομικής Επιτροπής καταρτίστηκαν οι όροι Διακήρυξης του έργου.*
* *Η ανάρτηση της Διακήρυξης στο ΚΗΜΔΗΣ έγινε με αριθμό 18PROC003895859 2018-10-25*
* *Με το υπ΄ αριθμό 26663/25.10.2018 έγγραφο έγινε δημοσίευση της Περίληψης Διακήρυξης Διαγωνισμού του ανωτέρου έργου (Διάβημα, Βοιωτικά Νέα και Σκυτάλη).*
* *Με την υπ΄ αριθμό 513/27.11.2017 Απόφαση της Οικονομικής Επιτροπής συγκροτήθηκε η Επιτροπή Διεξαγωγής Διαγωνισμών.*
* *Με το Πρακτικό 1 της Επιτροπής Διαγωνισμού, η Επιτροπή Διαγωνισμού εισηγείται την ανάθεση της σύμβασης στον Οικονομικό Φορέα ΣΤΑΪΚΟΣ Γ. ΝΙΚΟΛΑΟ που προσέφερε μέση έκπτωση 43,44% (σύνολο δαπάνης κατά την προσφορά 120.987,37€ χωρίς ΦΠΑ).*
* *Με την απόφαση 4/2019 της Οικονομικής Επιτροπής εγκρίθηκε το Πρακτικό I του Διαγωνισμού του έργου που έγινε στις 26-11-2018 με το σύστημα δημοπρασίας «επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου» άρθρο 95 παρ.2(α) του Ν. 4412/2016, για την ανάδειξη αναδόχου του έργου της επικεφαλίδας.*
* *Με το υπ αριθμό 1264/17.1.2019 έγγραφο γνωστοποιήθηκε η υπ’ αριθμό 4/2019 απόφαση της Οικονομικής Επιτροπής περί έγκρισης Πρακτικού στους οικονομικούς φορείς που έδωσαν προσφορά.*
* *Με το υπ΄ αριθμό 2090/29.1.2019 έγγραφο της Υπηρεσίας προς τον προσωρινό μειοδότη ζητήθηκε η υποβολή των δικαιολογητικών του άρθρου 23.2-23.10 της Διακήρυξης.*
* *Με την απόφαση 43/2019 της Οικονομικής Επιτροπής εγκρίθηκε το Πρακτικό II του Διαγωνισμού του έργου και κατακυρώθηκε το αποτέλεσμα της διενεργήσας δημοπρασίας στον Οικονομικό Φορέα ΣΤΑΪΚΟ Γ. ΝΙΚΟΛΑΟ που προσέφερε μέση έκπτωση 43,44% (σύνολο δαπάνης κατά την προσφορά 120.987,37€ χωρίς ΦΠΑ) η οποία με την υπ’ αριθμό 385/41417/20.3.2019 ΑΠΌΦΑΣΗ της Αποκεντρωμένης Διοίκησης Θεσσαλίας – Στερεάς Ελλάδας κρίθηκε νόμιμη.*
* *Με το υπ΄ αριθμό 5439/8.3.2019 έγγραφο της υπηρεσίας κοινοποιήθηκε η υπ΄ αριθμό 43/2019 απόφαση της Οικονομικής Επιτροπής στους συμμετέχοντες στο διαγωνισμό πλην του προσωρινού μειοδότη.*
* *Με το από 24.5.2019 Πρακτικό III της Επιτροπής Διαγωνισμού ελέγχθηκαν τα επικαιροποιημένα δικαιολογητικά του αναδόχου.*
* *Με το υπ΄ αριθμό 12755/29.5.2019 έγγραφο προσκλήθηκε ο Οικονομικός Φορέας ΣΤΑΪΚΟΣ Γ. ΝΙΚΟΛΑΟΣ για την υπογραφή σύμβασης.*
* *Η υπ΄ αριθμό e-49752/5.6.2019 εγγυητική επιστολή καλής εκτέλεσης του ΤΜΕΔΕ ποσού 6.050,00€.*
* *Με το υπ΄ αριθμό 12666/6.6.2019 έγγραφο βεβαιώθηκε η εγκυρότητας της υπ΄ αριθμό e-49752/5.6.2019 Εγγυητικής Επιστολής καλής εκτέλεσης*
* *Με την υπ΄ αριθμό 7/2019 πράξη του Ελεγκτικού Συνεδρίου έγινε προσυμβατικός έλεγχος υπογραφής σύμβασης.*
* *Με το υπ΄ αριθμό 13814/10.6.2019 έγγραφο υπογράφθηκε η σύμβαση μετά του Δήμου Λεβαδέων και του Οικονομικού φορέα “Στάικος Γ. Νικόλαος“ με χρονοδιάγραμμα υλοποίησης του έργου δώδεκα (12) μήνες από την υπογραφή της σύμβασης.*
* *Με την υπ’ αριθμό 112/26-5-2020 απόφαση της Οικονομικής Επιτροπής του Δήμου Λεβαδέων εγκρίθηκε παράταση συμβατικού χρόνου κατά 2 επιπλέον μήνες, δηλαδή έως τις 10-8-2020.*
* *Με το υπ’ αριθμό 2 Πρακτικό συνεδρίασης στις 9/7/2020, το Τεχνικό Συμβούλιο Δημοσίων Έργων γνωμοδότησε υπέρ της χρήσης των «επί έλασσον δαπανών» ποσού 8.898,82€ του προς έγκριση 1ου Ανακεφαλαιωτικού Πίνακα Εργασιών.*

*Β. ΠΕΡΙΓΡΑΦΗ ΤΟΥ ΕΡΓΟΥ*

*Αντικείμενο του έργου είναι η συντήρηση σχολικών κτιρίων και αύλειων χώρων του Δήμου Λεβαδέων. Συγκεκριμένα θα γίνουν οι εξής παρεμβάσεις:*

* *Ασφαλτόστρωση αύλειων χώρων με ασφαλτόμιγμα Α 12,5 και ασφαλτική συγκολλητική επάλειψη στο:*
* *Γυμνάσιο Δαύλειας*
* *2ο Γυμνάσιο Λιβαδειάς*
* *Γυμνάσιο Κυριακίου*
* *Δημοτικό σχολείο Αγίου Γεωργίου*
* *7ο Δημοτικό σχολείο Λιβαδειάς*
* *5ο Δημοτικό σχολείο Λιβαδειάς*
* *9ο Δημοτικό σχολείο Λιβαδειάς*
* *Γυμνάσιο Αγίου Γεωργίου*
* *Επίστρωση με χυτό ελαστοσυνθετικό τάπητα πάχους 2 χλστ. στό:*
* *1ο Λύκειο Λιβαδειάς*
* *4ο Γυμνάσιο Λιβαδειάς*
* *Διαμόρφωση και επίστρωση με ελαστικά πλακίδια στο 6ο Νηπιαγωγείο Λιβαδειάς*
* *Τοποθέτηση προστατευτικών στρωμάτων ασφαλείας σε κολώνες – στύλους στο 6ο Νηπιαγωγείο και 5ο Δημοτικό σχολείο Λιβαδειάς.*
* *Κατασκευή δαπέδου αύλειου χώρου 5ου Δημοτικού σχολείου με πλάκες πεζοδρομίου (τσιμεντόπλακες)*
* *Κατασκευή βιομηχανικού δαπέδου στη σκάλα του 1ου Νηπιαγωγείου και του 4ου Γυμνασίου που οδηγεί στην οδό Φειδιππίδου.*
* *Ανακατασκευή πέτρινου τοιχίου και κατασκευή σιδηρών κιγκλιδωμάτων στο Δημοτικό σχολείο Αγίου Γεωργίου.*
* *Κατασκευή σιδηρών κιγκλιδωμάτων στο Δημοτικό σχολείο Αγίου Γεωργίου και μεταλλικής αυλόπορτας στο 5ο Δημοτικό σχολείο Λιβαδειάς.*
* *Aνακατασκευή στεγών στο 1ο Γυμνάσιο Λιβαδειάς και Γυμνάσιο Δαύλειας.*
* *Στεγανωτικές επιστρώσεις (μόνωση) στο δώμα του W.C. του 1ου Δημοτικού σχολείου Λιβαδειάς και σε τμήμα του 2ου Λυκείου Λιβαδειάς.*
* *Τοποθέτηση υδρορροών στο 1ο Δημοτικό σχολείο Λιβαδειάς και 2ο Λύκειο Λιβαδειάς.*
* *Κατασκευή ραμπών πρόσβασης ΑΜΕΑ με αντιολισθηρό βιομηχανικό δάπεδο με εποξειδικό ρητινοκονίαμα σε σχολικές μονάδες του Δήμου Λεβαδέων.*

*Γ. ΧΡΗΜΑΤΟΔΟΤΗΣΗ*

*Το έργο χρηματοδοτείται από το Πρόγραμμα Δημοσίων Επενδύσεων (Π.Δ.Ε.) Υπουργείου Εσωτερικών και ειδικότερα από τη ΣΑΕ055 με Κ. Ενάριθμο 2017ΣΕΟ5500010 και από ίδιους πόρους.*

*Δ. ΑΙΤΙΟΛΟΓΗΣΗ ΤΟΥ 1ου Α.Π.Ε.*

*Ο παρών 1ος Ανακεφαλαιωτικός Πίνακας Εργασιών (Α.Π.Ε.) συντάχθηκε από την Υπηρεσία μας για να συμπεριλάβει:*

*α) Αυξομειώσεις των ποσοτήτων των εργασιών της αρχικής σύμβασης, ως προέκυψαν κατά την διάρκεια εκτέλεσης των εργασιών του έργου,*

*β) Εννέα (9) Νέες Εργασίες που περιλαμβάνονται στο προς έγκριση 1ο Π.Κ.Τ.Μ.Ν.Ε. του 1ου Α.Π.Ε., οι οποίες δεν προβλέπονταν στην αρχική μελέτη και κρίνονται απαραίτητες για την άρτια ολοκλήρωση του έργου.*

*Ε. ΝΕΕΣ ΕΡΓΑΣΙΕΣ 1ου Π.Κ.Τ.Μ.Ν.Ε. ΤΟΥ 1ου Α.Π.Ε.*

*Με το παρόν 1ο Π.Κ.Τ.Μ.Ν.Ε. του προς έγκριση 1ου Α.Π.Ε., συντάχθηκαν εννέα (9) νέες εργασίες με βάση το Τιμολόγιο μελέτης και την Τιμαριθμική του Β’ Τριμήνου 2020. Επίσης στις Τιμές των Νέων Εργασιών εφαρμόζεται το ποσοστό έκπτωσης ανά ομάδα και συνολικά το Εργολαβικό όφελος 18%. Οι Νέες Εργασίες που εντάσσονται είναι οι εξής:*

*ΟΜΑΔΑ 1. ΚΑΘΑΙΡΕΣΕΙΣ*

*Άρθρο 1ο (ΟΙΚ 20.20 – Αναθ. ΟΙΚ2162 100%)*

*Εξυγιαντικές στρώσεις με θραυστό υλικό λατομείου*

*Γενική περιγραφή ομάδας 20:*

*Η φορτοεκφόρτωση και η καθαρή μεταφορά προς οριστική απόθεση των πάσης φύσεως προϊόντων εκσκαφών και καθαιρέσεων, δεν συμπεριλαμβάνεται στις αντίστοιχες τιμές μονάδας. Οι μεν φορτοεκφορτώσεις τιμολογούνται με βάση τα σχετικά άρθρα του ΝΕΤ ΟΙΚ, η δε καθαρή μεταφορά με τον προσδιορισμό της τιμής του αστερίσκου [\*], σύμφωνα με τους Γενικούς Όρους του ΝΕΤ ΟΙΚ.*

*Οι ποσότητες των προς απόρριψη προϊόντων εκσκαφών θα επιμετρώνται σε όγκο ορύγματος (συνολική ποσότητα προϊόντων εκσκαφών - καθαιρέσεων μείον ποσότητες που διατίθενται για επανεπιχώσεις).*

*Κατασκευή στρώσεων από θραυστά υλικά προελεύσεως λατομείου (αδρανή οδοστρωσίας, λιθοσυντρίματα, σκύρα κλπ). Περιλαμβάνονται η προμήθεια και μεταφορά των υλικών επί τόπου του έργου, οι πλάγιες μεταφορές εντός της κάτοψης του κτιρίου με ή χωρίς μηχανικά μέσα, η διάστρωση σε πάχη έως 30 cm, η διαβροχή και η συμπύκνωση με οδοστρωτήρες καταλλήλων διαστάσεων ή δονητικές πλάκες.*

*Τιμή ανά κυβικό μέτρο (m3) συμπυκνωμένου όγκου, με την μεταφορά του θραυστού υλικού από οποιαδήποτε απόσταση. Επιμέτρηση με λήψη διατομών προ και μετά την επίχωση.*

*ΟΜΑΔΑ 3. ΤΕΧΝΙΚΕΣ ΕΡΓΑΣΙΕΣ*

*Άρθρο 2ο (ΟΔΟ Β29.02 – Αναθ ΥΔΡ7025 100%.)*

*Αγκυρώσεις νέων ράβδων οπλισμού εντός υφιστάμενων στοιχείων από οπλισμένο σκυρόδεμα, βλήτρα από ράβδους Φ12*

*Αγκυρώσεις νέων ράβδων οπλισμού εντός υφισταμένων / διατηρουμένων στοιχείων/μελών κατασκευών από οπλισμένο σκυρόδεμα (βλήτρα από χάλυβα οπλισμού σκυροδέματος).*

 *Στην τιμή μονάδας περιλαμβάνονται:*

* *Η διάτρηση οπής με διάμετρο μεγαλύτερη αυτής του συνδέσμου για να υπάρξει το απαραίτητο διάκενο για την εποξειδική κόλλα ή κονίαμα. Εάν δεν καθορίζεται διαφορετικά στην μελέτη η διάμετρος της οπής θα είναι Dβλητρ. + 4,0 mm. Για τους διατμητικούς συνδέσμους (βλήτρα) το βάθος της οπής θα είναι 10 x Dβλητρ., εκτός εάν καθορίζεται διαφορετικά στην μελέτη.*
* *Η εκτράχυνση των παρειών της οπής με συρματόβουρτσα εκτράχυνσης, κατάλληλης διαμέτρου ώστε "να βρίσκει" στα τοιχώματα της οπής.*
* *Η προσωρινή σφράγιση προστασίας των οπών μέχρι να τοποθετηθούν οι ράβδοι οπλισμού.*
* *Ο επιμελής καθαρισμός του εσωτερικού της οπής αμέσως πριν την τοποθέτηση της ράβδου οπλισμού:*
* *με πεπιεσμένο αέρα, αν πρόκειται να εφαρμοσθεί εποξειδική συγκολλητική ρητίνη*
* *με πλύση με νερό υπό πίεση, αν πρόκειται να εφαρμοσθεί κονίαμα πάκτωσης.*
* *Η προετοιμασία του συγκολλητικού υλικού (ρητίνης ή κονιάματος), σύμφωνα με τις οδηγίες του εργοστασίου παραγωγής αυτού και η εισαγωγή επαρκούς ποσότητας εντός της οπής.*

*Στις περιπτώσεις τοποθέτησης βλήτρων κατά την οριζόντια έννοια ή σε οροφές, για να αποφευχθεί η εκροή του συγκολλητικού υλικού θα χρησιμοποιούνται κόλλες ή κονιάματα υψηλού ιξώδους κατάλληλα για εργασία προς τα πάνω (over head). Απαγορεύεται να επαλείφεται το βλήτρο με συγκολλητικό υλικό και στην συνέχεια να τοποθετείται στην οπή. Με τον τρόπο αυτό δεν διασφαλίζεται ότι θα γεμίσει πλήρως το διάκενο μεταξύ συνδέσμου και παρειών (άντυγος) οπής.*

* *Η διεξαγωγή ποιοτικών ελέγχων και δοκιμών*
* *οπτικός έλεγχος για την διαπίστωση ότι τα βλήτρα τοποθετήθηκαν σύμφωνα με την μελέτη και ότι το προεξέχον τμήμα είναι του προβλεπόμενου μήκους*
* *δοκιμή με το χέρι της ακαμψίας όλων των βλήτρων, μετά από παρέλευση 29h εάν εφαρμοσθεί εποξειδικό συγκολλητικό ή 7 ημερών εάν έχει εφαρμοσθεί κονίαμα*
* *δοκιμή πλευρικής μετατόπισης σε ποσοστό 1% των βλήτρων: με πλευρικές κρούσεις κάμπτονται τα προεξέχοντα τμήματα κατά 45° και ελέγχεται εάν αστοχήσει το συγκολλητικό υλικό (εάν η δοκιμή είναι επιτυχής τα βλήτρα δεν επαναφέρονται στην αρχική τους θέση).*

*Εάν διαπιστωθούν μη συμμορφώσεις κατά τις ανωτέρω δοκιμές, θα αποκαθίστανται με διορθωτικά μέτρα που θα καθορίσει η Υπηρεσία. Όσα βλήτρα αστοχούν δεν θα επιμετρώνται προς πληρωμή.*

*Στην τιμή περιλαμβάνονται επίσης τα πάσης φύσεως ικριώματα που θα απαιτηθούν για την εκτέλεση των εργασιών και οι τυχόν προσωρινές/βοηθητικές κατασκευές για την διακίνηση προσωπικού και μέσων εκτέλεσης των εργασιών.*

*Δεν συμπεριλαμβάνεται η αξία του σιδήρου οπλισμού ποιότητας Β500C από τον οποίο θα διαμορφωθούν τα βλήτρα. Το βάρος αυτού θα επιμετρηθεί μαζί με τον λοιπό εξοπλισμό των σκυροδεμάτων (θα συμπεριληφθεί στους πίνακες οπλισμών).*

*Τιμή ανά τεμάχιο βλήτρου τοποθετημένου και αποδεκτού σύμφωνα με τα ανωτέρω (τεμ.).*

*Άρθρο 3ο (ΟΙΚ 75.41.01 - Αναθ. ΟΙΚ 7541 100%)*

*Επενδύσεις βαθμίδων μήκους έως 2,00μ με μάρμαρο λευκό, πάχους 3/2εκ (βατήρων/μετώπων)*

*Επενδύσεις βαθμίδων μήκους έως 2,00 m ευθειών ή λοξών, με μάρμαρο λευκό, σύμφωνα με την μελέτη και την ΕΤΕΠ 03-07-03-00 "Επιστρώσεις με φυσικούς λίθους".*

*Περιλαμβάνεται η προμήθεια και μεταφορά των πλακών σχιστού μαρμάρου επί τόπου, τα υλικά λειότριψης, και καθαρισμού, τα τσιμεντοκονιάματα ή γενικά κονιάματα στρώσεως και η εργασία κοπής των πλακών, λειότριψης, στρώσης, αρμολογήματος και καθαρισμού.*

*Oι τιμές του παρόντος άρθρου αναφέρονται σε μάρμαρο προέλευσης Βέροιας, λευκό, εξαιρετικής ποιότητας (extra)*

*Τιμή ανά τρέχον μέτρο (μμ) πρόσθιας ακμής βατήρων*

*Άρθρο 4ο (ΥΔΡ 12.10.04 - Αναθ. ΥΔΡ 6711.02 100%)*

*Αγωγοί αποχέτευσης από σωλήνες PVC-U συμπαγούς τοιχώματος, αγωγοί αποχέτευσης από σωλήνες PVC-U, SDR 41, DN 200mm*

*Αγωγοί αποχέτευσης ακαθάρτων με σωλήνες από μη πλαστικοποιημένο PVC-U συμπαγούς τοιχώματος, κατά ΕΛΟΤ ΕΝ 1401−1, σύμφωνα με την μελέτη και την ΕΤΕΠ 08-06-02-02 "Δίκτυα αποχέτευσης από σωλήνες PVC-U".*

*Οι σωλήνες χαρακτηρίζονται με βάση την ονομαστική διάμετρο DN (ταυτίζεται με την εξωτερική διάμετρο), τον τυποποιημένο λόγο διαστάσεων SDR (Standard Dimension Ratio: λόγος της εξωτερικής διαμέτρου του σωλήνα προς το πάχος του τοιχώματος) και τον δείκτη δακτυλιοειδούς ακαμψίας SN.*

*Το παρόν άρθρο έχει εφαρμογή τόσο για σωλήνες με απόληξη τύπου καμπάνας με ελαστικό δακτύλιο στεγανοποίησης (κατά ΕΛΟΤ ΕΝ 681.1), όσο και για σωλήνες με ευθύγραμμα άκρα που συνδέονται με συγκολλούμενο δακτύλιο (μούφα).*

*Στις τιμές μονάδας του παρόντος άρθρου περιλαμβάνονται:*

*α. Η προμήθεια, μεταφορά επί τόπου, προσωρινή αποθήκευση, προστασία και πλάγιες μεταφορές των σωλήνων και των δακτυλίων στεγάνωσης ή συγκόλλησης (και της απαιτούμενης προς τούτο κόλλας).*

*β. Η διάθεση του απαιτούμενου εξοπλισμού και μέσων για τον χειρισμό και την σύνδεση των σωλήνων.*

*γ. Η προσέγγιση των σωλήνων στην θέση τοποθέτησης, οι συνδέσεις των σωλήνων μεταξύ τους, οι συνδέσεις του αγωγού με τα φρεάτια του δικτύου, καθώς και η δοκιμασία του δικτύου κατά τμήματα.*

 *Δεν συμπεριλαμβάνονται και επιμετρώνται ιδιαίτερα με βάση τα οικεία άρθρα του τιμολογίου:*

* *Οι στρώσεις έδρασης και εγκιβωτισμού των σωλήνων και η επανεπίχωση του ορύγματος, σύμφωνα με τα καθοριζόμενα στην μελέτη*
* *Τα ειδικά τεμάχια σύνδεσης των παροχών στο δίκτυο ακαθάρτων (σαμάρια με μούφα)*
* *Τα ειδικά τεμάχια του αγωγού (γωνίες, ταυ, πώματα κλπ) από PVC ή χυτοσίδηρο*

*Τιμή ανά τρέχον μέτρο (μμ) αξονικού μήκους σωλήνωσης, αφαιρουμένου του μήκους των φρεατίων και των ειδικών τεμαχίων.*

*Άρθρο 5ο (ΟΔΟ Β51 – Αναθ. ΟΔΟ 2921 100%)*

*Προχυτά κράσπεδα από σκυρόδεμα*

*Τοποθέτηση προκατασκευασμένων κρασπέδων από σκυρόδεμα κατηγορίας C20/25, διατομής πλάτους 0,15 m και ύψους 0,25 έως 0,30 m, σύμφωνα με τα σχέδια λεπτομερειών της μελέτης, με απότμηση, ευθυγράμμων ή καμπύλων, κατά ΕΛΟΤ ΕΝ 1340, προς κατασκευή νησίδων ασφαλείας, πεζοδρομίων, κόμβων κ.λ.π., τα οποία θα παρασκευάζονται σε βιομηχανική εγκατάσταση με δόνηση και συμπίεση, αποκλειομένης της παρασκευής τους επί τόπου του έργου με αυτοσχέδιους ξυλότυπους.*

*Εκτέλεση εργασιών σύμφωνα με την ΕΤΕΠ 05-02-01-00 ‘’Κράσπεδα, ρείθρα και τάφροι όμβρων καταστρώματος οδών υπενδεδυμένες με σκυρόδεμα’’.*

*Στην τιμή μονάδας περιλαμβάνονται:*

* *η προμήθεια και μεταφορά των κρασπέδων και όλων των απαιτούμενων υλικών πλην του σκυροδέματος της βάσης έδρασης,*
* *η τοποθέτησή τους σε ευθυγραμμία ή καμπύλη στις προβλεπόμενες θέσεις από τα σχέδια οριζοντιογραφικά και υψομετρικά, με χρήση τεμαχίων μήκους όχι μικρότερου των 0,50 m, με λεία επιφάνεια, η στερέωση των κρασπέδων με κατασκευή πίσω από αυτά συνεχούς πρίσματος διατομής 0,10x0,20 m από σκυρόδεμα κατηγορίας C8/10, ο εγκιβωτισμός τους και η αρμολόγησή τους με τσιμεντοκονία αναλογίας 650 kg τσιμέντου ανά m3 άμμου.*

*Τιμή ανά μέτρο μήκους πλήρως τοποθετημένου κρασπέδου χωρίς την βάση έδρασης του, η οποία επιμετράται ιδιαιτέρως.*

*Άρθρο 6ο (ΣΧΕΤ ΟΙΚ 79.49 – Αναθ. ΟΙΚ 7934 100%)*

*Κατασκευή υγρό-θερμομόνωσης δώματος*

*Γενική περιγραφή ομάδας 79 :*

*Για το παραπάνω αρθρο έχουν εφαρμογή οι ακόλουθοι γενικοί όροι:*

*(α) Λόγω της μεγάλης ποικιλίας των προϊόντων και των επιμέρους χαρακτηριστικών αυτών που αντιστοιχούν σε κάθε άρθρο της παρούσας ενότητας, η επιλογή του προς ενσωμάτωση υλικού ή προϊόντος υπόκειται στην έγκριση της Υπηρεσίας, μετά από σχετική πρόταση του Αναδόχου, συνοδευόμενη από φυλλάδιο τεχνικών δεδομένων του προμηθευτή του υλικού και στοιχεία επιτυχούς εφαρμογής του σε παρεμφερή έργα.*

*(β) Τα ενσωματούμενα υλικά θα προσκομίζονται στο εργοτάξιο στις εργοστασιακές τους συσκευασίες επί των οποίων θα αναγράφονται κατ' ελάχιστον η ονομασία του προϊόντος, το εργοστάσιο παραγωγής και η περιεχόμενη ποσότητα στην συσκευασία.*

*Ανα 30,0 τ.μ. επιφάνειας δώματος τοποθέτηση ενός σωλήνα εξαερισμού με κατάλληλο προστατευτικό σκέπαστρο.*

*(γ) Η χρήση όλων των ενσωματούμενων υλικών θα γίνεται από έμπειρο προσωπικό, σύμφωνα με τις οδηγίες του*

*προμηθευτή*

*(δ) Εφιστάται η προσοχή στα αναγραφόμενα στο Φύλλο Ασφαλούς Χρήσεως του Υλικού (MSDS: Material Safety Data*

*Sheet) του προμηθευτού του. Το προσωπικό που χειρίζεται το εκάστοτε υλικό θα είναι εφοδιασμένο, με μέριμνα του Αναδόχου με τα κατάλληλα κατά περίπτωση Μέσα Ατομικής Προστασίας (ΜΑΠ), των οποίων η δαπάνη περιλαμβάνεται ανηγμένη στις τιμές μονάδας.*

*Κατασκευή υγρο-θερμομόνωση συμβατικού επισκέψιμου δώματος με μονή στεγανωτική στρώση οποιασδήποτε μορφής επιφανείας (επίπεδες, κυλινδρικές ή θολωτές επιφάνειες). Θα πραγματοποιηθεί ο καθαρισμός και επισκευή τυχόν ρηγματώσεων της πλάκας από οπλισμένο σκυρόδεμα και η προετοιμασία της επιφάνειας για την εφαρμογή της νέας μόνωσης. Θα ακολουθήσει η εφαρμογή ασφαλτικού γαλακτώματος σε ολόκληρη την επιφάνεια για την δημιουργία φράγματος υδρατμών Τοποθέτηση πλακών 5 εκ. από πλάκες διογκωμένης πολυστερίνης EPS πάχους 50 εκατ και λ=0.03 W/mk. Στη συνέχεια πραγματοποιείται υπολογισμός των κλίσεων και τοποθέτηση οδηγών γεμίσματος (ράμματα).*

*Διάστρωση αφρομπετόν (κυψελωτό σκυρόδεμα) το οποίο παράγεται στον χώρο της οικοδομής από ειδικευμένο συνεργείο, βάρους 350-400 kg/m³ για τη δημιουργία ρύσεων ελαχίστου πάχους 5 εκατ . Θα ακολουθήσει η εφαρμογή ασφαλτικού γαλακτώματος σε ολόκληρη την επιφάνεια του αφρομπετόν. Εφαρμογή ενός συστατικού, πολυουρεθανική υγρή μεμβράνη στεγανοποίησης σε όλη την επιφάνεια.*

*Τιμή ανά τετραγωνικό μέτρο (m2) πραγματικής επιφανείας.*

*Άρθρο 7ο (ΟΙΚ 77.15 – Αναθ. ΟΙΚ 7735 100%)*

*Προετοιμασία επιχρισμένων επιφανειών τοίχων για χρωματισμούς*

*Γενική περιγραφή ομάδας 77 :*

 *Για τα άρθρα της παρούσας ενότητας των ΝΕΤ ΟΙΚ έχουν εφαρμογή οι ακόλουθοι ειδικοί όροι:*

*α) Στις τιμές των άρθρων περιλαμβάνονται ανηγμένες οι εργασίες και τα απαιτούμενα μικροϋλικά για την προσωρινή αφαίρεση και επανατοποθέτηση πρόσθετων κατασκευών και εξοπλισμού, όπως πρίζες, διακόπτες, φωτιστικά, στόμια, σώματα θέρμανσης κλπ, καθώς και για την προστασία στοιχείων της κατασκευής (κουφωμάτων, δαπέδων, επενδύσεων κλπ) ή ετοίμων χρωματισμένων επιφανειών από ρύπανση που μπορεί να προκύψει κατά την εκτέλεση των εργασιών (χρήση αυτοκόλλητων ταινιών, φύλλων νάιλον, οικοδομικού χαρτιού κλπ)*

*β) Τα έτοιμα συσκευασμένα υλικά βαφής ή προετοιμασίας επιφανειών (αστάρια κλπ), θα χρησιμοποιούνται ως έχουν, χωρίς αραίωμα με διαλύτες, εκτός αν προβλέπεται αυτό από τον προμηθευτή των προϊόντων. Οι συνθήκες θερμοκρασίας και υγρασίας για την εφαρμογή εκάστου προϊόντος θα είναι οι καθοριζόμενες από τον παραγωγό.*

*γ) Όταν προβλέπεται από την μελέτη του έργου η πληρωμή ικριωμάτων για την εκτέλεση εργασιών στις κατακόρυφες επιφάνειες του κτιρίου, εσωτερικές ή εξωτερικές, δεν θα εφαρμόζονται τα άρθρα του παρόντος που αφορούν προσαύξηση της τιμής των χρωματισμών πάνω από ορισμένο ύψος.*

*(δ) Εφιστάται η προσοχή στα αναγραφόμενα στο Φύλλο Ασφαλούς Χρήσεως του Υλικού (MSDS: Material Safety Data Sheet) του προμηθευτού του. Το προσωπικό που χειρίζεται το εκάστοτε υλικό θα είναι εφοδιασμένο, με μέριμνα του Αναδόχου με τα κατάλληλα κατά περίπτωση Μέσα Ατομικής Προστασίας (ΜΑΠ), των οποίων η δαπάνη περιλαμβάνεται ανηγμένη στις τιμές μονάδας.*

*Προετοιμασία επιχρισμένων επιφανειών τοίχων για χρωματισμούς σύμφωνα με την μελέτη και την ΕΤΕΠ 03-10-02-00 "Χρωματισμοί επιφανειών επιχρισμάτων".*

*Αποκατάσταση της επιφανείας του επιχρίσματος, αφαίρεση των ανωμαλιών, καθαρισμός, λείανση με γυαλόχαρτο, αστάρωμα με κατάλληλο υλικό βάσεως ακρυλικής ρητίνης, διαλύτου, ή ακρυλικού μικρομοριακού υλικού βάσεως νερού, με αντοχή στα αλκάλια.*

*Τιμή ανά τετραγωνικό μέτρο (m2)*

*Άρθρο 8ο (ΟΙΚ 77.80.02 – Αναθ. ΟΙΚ 7767 100%)*

*Χρωματισμοί επί επιφανειών επιχρισμάτων με χρώματα υδατικής διασποράς, ακρυλικής, στυρενιοακρυλικής ή πολυβινυλικής βάσεως, εξωτερικών επιφανειών με χρήση χρωμάτων, ακρυλικής ή στυρένιο-ακρυλικής βάσεως*

*Γενική περιγραφή ομάδας 77 :*

 *Για τα άρθρα της παρούσας ενότητας των ΝΕΤ ΟΙΚ έχουν εφαρμογή οι ακόλουθοι ειδικοί όροι:*

*α) Στις τιμές των άρθρων περιλαμβάνονται ανηγμένες οι εργασίες και τα απαιτούμενα μικροϋλικά για την προσωρινή αφαίρεση και επανατοποθέτηση πρόσθετων κατασκευών και εξοπλισμού, όπως πρίζες, διακόπτες, φωτιστικά, στόμια, σώματα θέρμανσης κλπ, καθώς και για την προστασία στοιχείων της κατασκευής (κουφωμάτων, δαπέδων, επενδύσεων κλπ) ή ετοίμων χρωματισμένων επιφανειών από ρύπανση που μπορεί να προκύψει κατά την εκτέλεση των εργασιών (χρήση αυτοκόλλητων ταινιών, φύλλων νάιλον, οικοδομικού χαρτιού κλπ)*

*β) Τα έτοιμα συσκευασμένα υλικά βαφής ή προετοιμασίας επιφανειών (αστάρια κλπ), θα χρησιμοποιούνται ως έχουν, χωρίς αραίωμα με διαλύτες, εκτός αν προβλέπεται αυτό από τον προμηθευτή των προϊόντων. Οι συνθήκες θερμοκρασίας και υγρασίας για την εφαρμογή εκάστου προϊόντος θα είναι οι καθοριζόμενες από τον παραγωγό.*

*γ) Όταν προβλέπεται από την μελέτη του έργου η πληρωμή ικριωμάτων για την εκτέλεση εργασιών στις κατακόρυφες επιφάνειες του κτιρίου, εσωτερικές ή εξωτερικές, δεν θα εφαρμόζονται τα άρθρα του παρόντος που αφορούν προσαύξηση της τιμής των χρωματισμών πάνω από ορισμένο ύψος.*

*(δ) Εφιστάται η προσοχή στα αναγραφόμενα στο Φύλλο Ασφαλούς Χρήσεως του Υλικού (MSDS: Material Safety Data Sheet) του προμηθευτού του. Το προσωπικό που χειρίζεται το εκάστοτε υλικό θα είναι εφοδιασμένο, με μέριμνα του Αναδόχου με τα κατάλληλα κατά περίπτωση Μέσα Ατομικής Προστασίας (ΜΑΠ), των οποίων η δαπάνη περιλαμβάνεται ανηγμένη στις τιμές μονάδας.Χρωματισμοί επί επιφανειών επιχρισμάτων με υδατικής διασποράς χρώματα ακρυλικής, ή βινυλικής, ή στυρένιο-ακρυλικής βάσεως σε δύο διαστρώσεις, χωρίς προηγούμενο σπατουλάρισμα, σύμφωνα με την μελέτη και την ΕΤΕΠ 03-10-02-00 "Χρωματισμοί επιφανειών επιχρισμάτων".*

*Προετοιμασία των επιφανειών, αστάρωμα και εφαρμογή δύο στρώσεων του τελικού χρώματος. Υλικά και μικροϋλικά επί τόπου, ικριώματα και εργασία.*

*Τιμή ανά τετραγωνικό μέτρο (m2)*

*Άρθρο 9ο (ΟΙΚ 71.31 – ΟΙΚ 7131 100%)*

*Επιχρίσματα τριπτά – τριβιδιστά με μαρμαροκονίαμα*

*Γενική περιγραφή ομάδας 71 :*

*Για τα άρθρα της παρούσας ενότητας 71 των ΝΕΤ ΟΙΚ έχουν εφαρμογή οι ακόλουθοι γενικοί όροι:*

*α) Στις τιμές μονάδας συμπεριλαμβάνονται ανηγμένα τα ακόλουθα (εργασία και υλικά):*

*-Προετοιμασία των επιφανειών εφαρμογής του επιχρίσματος. όπως αφαίρεση ρύπων (με κατάλληλο απορρυπαντικό), μούχλας (με μυκητοκτόνο διάλυμα), χαλαρών υλικών (με βούρτσισμα) κλπ*

*- Η αποκοπή μεγάλων εξοχών της υποκείμενης στρώσης*

*- Η ύγρανση της επιφάνειας,*

*- Η προστασία παρακείμενων κατασκευών και ο καθαρισμός τους μετά το πέρας της εργασίας καθώς και η επικάλυψη αγωγών με οικοδομικό χαρτί.*

*- Η διαμόρφωση τάκων ζυγίσματος, κατακόρυφων οδηγών, ξύλινων οδηγών οριοθέτησης κενών και ορίων κλπ*

*γ) Στις τιμές των άρθρων δεν συμπεριλαμβάνονται , εκτός αν αναφέρεται ρητά στην περιγραφή τους, τα ακόλουθα (εργασία και υλικά):*

*- Επάλειψη της επιφάνειας με εγκεκριμένο συγκολλητικό υλικό*

*- Τοποθέτηση πλεγμάτων ή σκελετών υποδοχής επιχρισμάτων οιουδήποτε τύπου,*

*δ) Οι τιμές των άρθρων ισχύουν:*

*- Για οποιαδήποτε μεταβολή της αναφερόμενης στην περιγραφή των άρθρων σύνθεση των κονιαμάτων (μεταβολές της κοκκομετρικής διαβάθμισης της άμμου, του μαρμαροκονιάματος ή της περιεκτικότητας του κονιάματος στα υλικά αυτά).*

*- Ανεξάρτητα από τον τρόπο εφαρμογής (με το χέρι ή πιστοποιημένη μηχανή).*

*- Για οποιαδήποτε επιφάνεια.*

*- Για οποιεσδήποτε συνθήκες εκτέλεσης των εργασιών (λ.χ. και για ενδεχόμενες διακοπές εργασίας λόγω καιρικών συνθηκών).Επιχρίσματα τριπτά τριβιδιστά με μαρμαροκονίαμα 1:2, σε τρεις στρώσεις, επί τοίχων ή οροφών, σε οποιασδήποτε στάθμη από το έδαφος, και σε ύψος μέχρι 4,00 m από το δάπεδο εργασίας, σύμφωνα με την μελέτη και την ΕΤΕΠ 03-03-01-00 "Επιχρίσματα με κονιάματα που παρασκευάζονται επί τόπου".*

*Πλήρως περαιωμένη εργασία, με τα υλικά επί τόπου και τον απαιτούμενο μηχανικό εξοπλισμό, ειδικά εργαλεία και ικριώματα εργασίας.*

*Τιμή ανά τετραγωνικό μέτρο (m2)*

*ΣΤ. ΟΙΚΟΝΟΜΙΚΑ ΣΤΟΙΧΕΙΑ*

*Η προτεινόμενη δαπάνη του 1ου Ανακεφαλαιωτικού Πίνακα Εργασιών ανέρχεται στο ποσό των 150.024,34€ (120.987,37€ αξία εργασιών και 29.036,97€ ΦΠΑ).*

*Η δαπάνη των νέων εργασιών ποσού 6.786,06€ καθώς και η δαπάνη που προέκυψε από την αύξηση των ποσοτήτων των συμβατικών εργασιών ποσού 8.573,71€ καλύφθηκε με ανάλωση μέρους των απρόβλεπτων δαπανών της αρχικής σύμβασης ποσού (6.786,06 + 8.573,71)€ = 15.359,77€, με αδιάθετο ποσό απροβλέπτων ποσού 2,55€ σύμφωνα με το άρθρο 156 του Ν.4412/2016.*

*Ο παρών 1ος Ανακεφαλαιωτικός πίνακας εργασιών ποσού 150.024,34€ συμπεριλαμβανομένου του Φ.Π.Α. συντάχθηκε σε ισοζύγιο με το ποσό της αρχικής σύμβασης.*

*Περιλαμβάνει την ανάλωση επί έλασσον δαπανών ύψους 8.898,82€.*

*Για την τιμολόγηση των νέων εργασιών συντάχθηκε το 1ο Π.Κ.Τ.Μ.Ν.Ε.*

*Η διαχείριση των επί έλασσον δαπανών είναι σύμφωνη με τον κανόνα χρήσης αυτών όπως ορίζεται στο υπ΄ αριθμό 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες.*

*Με τον παρόντα 1ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:*

* *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
* *Δεν θίγεται η πληρότητα, η ποιότητα και η λειτουργικότητα του έργου.*
* *Δεν υπερβαίνει η δαπάνη αυτή, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.*
* *Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.*

*Ο ανάδοχος υπέγραψε χωρίς επιφύλαξη τον παρόντα 1ο Α.Π.Ε. και το 1ο Π.Κ.Τ.Μ.Ν.Ε.*

*Έχοντας λοιπόν υπόψη τα ανωτέρω:*

***Ε Ι Σ Η Γ Ο Υ Μ Ε Θ Α***

*Την έγκριση του 1ου Ανακεφαλαιωτικού Πίνακα Εργασιών και του 1ου Π.Κ.Τ.Μ.Ν.Ε. του έργου:* ***«Επισκευή – συντήρηση σχολικών κτιρίων και αύλειων χώρων Δήμου Λεβαδέων»*** *που βρίσκεται σε ισοζύγιο με την συνολική δαπάνη της αρχικής Σύμβασης****.***

 Η Οικονομική Επιτροπή λαμβάνοντας υπόψη:

-Το υπ΄αριθμ*.* πρωτ. 14722/28-07-2020 έγγραφο της Δ/νσης Τεχνικών Υπηρεσιών του Δήμου  *,* που είχε διανεμηθεί

-Τις διατάξεις του άρθρου 3 παρ. ιδ του Ν. 4623/2019

-Τον 1ο Ανακεφαλαιωτικό Πίνακα και του 1ο Π.Κ.Τ.Μ.Ν.Ε, του έργου καθώς και την αιτιολογική έκθεση που τον συνοδεύει, που είχαν διανεμηθεί.

-τις διατάξεις του άρθρου 156 του Ν 4412/2016

- τις διατάξεις του άρθρου 3 του Ν. 4623/2019 (που αντικατέστησαν αυτές του άρθρου 72

 του Ν.3852/10)

 - την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την μεταξύ των μελών συζήτηση

 **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει τον 1ο Ανακεφαλαιωτικό Πίνακα Εργασιών του έργου :«Επισκευή - συντήρηση σχολικών κτιρίων και αύλειων χώρων Δήμου Λεβαδέων» , ο οποίος ανέρχεται στο ποσό των 150.024,34€ συμπεριλαμβανομένου του Φ.Π.Α. και βρίσκεται σε ισοζύγιο με την Αρχική Σύμβαση καθώς και τον 1ο Π.Κ.Τ.Μ.Ν.Ε. αυτού.

Η παρούσα απόφαση πήρε αριθμό 207 /2020.

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 02 - 09 -2020

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ **ΜΕΛΗ**

1.Καλογρηάς Αθανάσιος Ο ΔΗΜΑΡΧΟΣ ΛΕΒΑΔΕΩΝ

2.Δήμου Ιωάννης ΙΩΑΝΝΗΣ Δ. ΤΑΓΚΑΛΕΓΚΑΣ

3.Kαράβα Χρυσοβαλάντου – Βασιλική

4.Μερτζάνης Κωνσταντίνος

5.Καπλάνης Κωνσταντίνος

6.Τόλιας Δημήτριος

7.Μπράλιος Νικόλαος

8.Τουμαράς Βασίλειος